**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

 21.07.2014թ. ք.Երևան

 ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության ավագ լեյտենանտ Ա. Հոբոսյանս ուսումնասիրելով 04.02.2014թ. վերսկսված թիվ 01/06-500/14 կատարողական վարույթի նյութերը.

Պ Ա Ր Զ Ե Ց Ի

ՀՀ Աջափնյակ և Դավթաշեն վարչական շրջանների ընդհանուր իրավասության դատարանի կողմից 23.09.2013թ. տրված թիվ ԵԱԴԴ 1095/02/13 կատարողական թերթի համաձայն պետք է հայցագնի 1.783.200 ՀՀ դրամի չափով արգելանք դնել պատասխանող Սամվել Մարգարյանին պատկանող գույքի կամ դրամական միջոցների վրա:

09.01.2014թ. կատարողական վարույթն ավարտվել է:

29.01.2014թ. ԴԱՀԿ ծառայություն է մուտքագրվել նույն դատարանի կողմից 16.01.2014թ. տրված թիվ ԵԱԴԴ 1095/02/13 կատարողական թերթի համաձայն պետք է Սամվել Մարգարյանից հօգուտ «ՎՏԲ-Հայաստան Բանկ» ՓԲԸ բռնագանձել 1.783.200 ՀՀ դրամ, որից 1.486.000 ՀՀ դրամը վարկի, իսկ 297.200 ՀՀ դրամը վարկի դիմաց հաշվարկված տոկոսի գումարներն են:

Սամվել Մարգարյանից հօգուտ «ՎՏԲ-Հայաստան Բանկ» ՓԲԸ բռնագանձել նաև 35.664 ՀՀ դրամ, որպես նախապես վճարված պետական տուրքի գումար:

Սկսած 24.05.2013թ. մինչև պարտավորությունների փաստացի մարումը 1.486.000 ՀՀ դրամ վարկի և 297.200 ՀՀ դրամ հաշվարկված տոկոսի գումարների նկատմամբ յուրաքանչյուր ուշացված օրվա համար հաշվեգրել և պատասխանողից հօգուտ հայցվոր ընկերության բռնագանձել տույժի գումարներ` 0.2%-ի չափով և հօգուտ պետական բյուջեի բռնագանձել հաշվարկվող տույժի գումարների երկու տոկոսը` որպես պետական տուրք:

Սամվել Մարգարյանից հօգուտ «ՎՏԲ-Հայաստան Բանկ» ՓԲԸ բռնագանձվող գումարի բռնագանձումը տարածել կողմերի միջև 15.11.2012թ. կնքված թիվ ՈՎ\_040\_12\_02398 դիմում-պայմանագրով և գրավադրված գույքի գույքագրման ակտով ընդհանուր 1.486.010 ՀՀ դրամ արժողությամբ ոսկյա իրերի /3 հատ մատանի, 1 հատ թևնոց, 5 հատ խաչ, կուլոն, 2 հատ մատանի ականջող, 2 հատ շղթա, 2 հատ ժամացույց/ վրա:

Ինչպես նաև պարտապան Սամվել Մարգարյանից բռնագանձել բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:

Կատարողական գործողությունների ընթացքում արգելանք է դրվել պարտապան Սամվել Մարգարյանին պատկանող «ՎՏԲ-Հայաստան բանկ» ՓԲԸ-ում գրավադրված ոսկյա իրերի վրա:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Սամվել Մարգարյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով և «ԴԱՀԿ մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

Ո Ր Ո Շ Ե Ց Ի

Կասեցնել 04.02.2014թ. վերսկսված թիվ 01/06-500/14 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

 Հարկադիր կատարող Ա.Հոբոսյան